paragraph_text: desno|mini|200px|Trombon desno|mini|200px|Shema trombona Trombon (trb.) je jedno od najstarijih limenih puhačkih glazbala, azijskog podrijetla. Ime mu kazuje da je riječ o velikoj trublji te i on ima cilindričnu cijev. Može imati ventile kao i trublja. No, češće je bez ventila, a promjena duljine njegove cijevi izvodi se izvlačenjem i uvlačenjem prvoga zavoja cijevi, koji se naziva povlačak. Kad je povlačak sasvim uvučen, trombon je u prvoj poziciji i izvodi temeljni ton i njegove alikvote.